title: Smernica Európskeho parlamentu a Rady 2013/37/EÚ z  26. júna 2013 , ktorou sa mení smernica 2003/98/ES o opakovanom použití informácií verejného sektora  Text s významom pre EHP

text:
               27.6.2013

               SK

               Úradný vestník Európskej únie

               L 175/1

         SMERNICA EURÓPSKEHO PARLAMENTU A RADY 2013/37/EÚ
   z 26. júna 2013,
   ktorou sa mení smernica 2003/98/ES o opakovanom použití informácií verejného sektora
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 114,
   so zreteľom na návrh Európskej komisie,
   po postúpení návrhu legislatívneho aktu národným parlamentom,
   so zreteľom na stanovisko Európskeho hospodárskeho a sociálneho výboru (1),
   konajúc v súlade s riadnym legislatívnym postupom (2),
   keďže:

               (1)

               Dokumenty zhotovené subjektmi verejného sektora členských štátov predstavujú rozsiahly, rôznorodý a cenný súbor zdrojov, ktorý môže priniesť úžitok znalostnej ekonomike.

               (2)

               V smernici 2003/98/ES Európskeho parlamentu a Rady zo 17. novembra 2003 o opakovanom použití informácií verejného sektora (3) sa ustanovuje súbor minimálnych pravidiel, ktorými sa riadi opakované použitie, a praktické prostriedky na uľahčenie opakovaného použitia existujúcich dokumentov v držbe subjektov verejného sektora členských štátov.

               (3)

               Politika otvoreného prístupu k údajom, v rámci ktorej sa podporuje široká dostupnosť informácií verejného sektora a možnosť ich opakovaného použitia na súkromné či obchodné účely s minimálnymi alebo žiadnymi právnymi, technickými alebo finančnými obmedzeniami, a ktorá podporuje šírenie informácií nielen v záujme hospodárskych subjektov, ale aj verejnosti, môže zohrať významnú úlohu pri naštartovaní vývoja nových služieb založených na nových spôsoboch kombinovania a využívania takýchto informácií, stimulovať hospodársky rast a podporiť zapojenie spoločnosti. Predpokladom sú však rovnaké podmienky na úrovni Únie pokiaľ ide o to, či opakované použitie dokumentov je oprávnené alebo nie, ktoré sa nedajú dosiahnuť, ak sa spoľahneme na rozličné pravidlá a prax členských štátov alebo dotknutých subjektov verejného sektora.

               (4)

               Povolenie opakovane použiť dokumenty v držbe subjektu verejného sektora znamená pridanú hodnotu pre používateľov, konečných používateľov a spoločnosť vo všeobecnosti, a v mnohých prípadoch aj pre samotný verejný subjekt, pretože presadzuje transparentnosť a zodpovednosť a používatelia a koneční používatelia mu poskytujú spätnú väzbu, na základe ktorej môže dotknutý subjekt verejného sektora zlepšovať kvalitu zhromažďovaných informácií.

               (5)

               Od prijatia prvého súboru pravidiel opakovaného použitia informácií verejného sektora v roku 2003 množstvo údajov vo svete vrátane verejných údajov exponenciálne narastá a začali sa generovať a zhromažďovať nové typy údajov. Zároveň sme svedkami pokračujúcej evolúcie v technológiách na analýzu, využívanie a spracúvanie údajov. Tento rýchly technologický vývin umožňuje vytváranie nových služieb a nových aplikácií, ktoré sú založené na využívaní, zhromažďovaní a kombinácii údajov. Pravidlá prijaté v roku 2003 už nekorešpondujú s týmito rýchlymi zmenami v dôsledku čoho existuje riziko, že sa nepodarí využiť hospodárske a spoločenské príležitosti, ktoré ponúka opakované použitie verejných údajov.

               (6)

               Súčasne členské štáty už podľa smernice 2003/98/ES zaviedli politiky opakovaného použitia, pričom viaceré z nich postupujú podľa ambicióznych koncepcií otvoreného prístupu k údajom s cieľom uľahčiť opakované použitie dostupných verejných údajov pre občanov a podniky nad rámec minimálnej úrovne ustanovenej v smernici. Aby sa zabránilo tomu, aby rôzne pravidlá v jednotlivých členských štátoch predstavovali prekážku cezhraničného ponúkania produktov a služieb, a s cieľom umožniť opakované použitie porovnateľných verejných údajov prostredníctvom celoeurópskych aplikácií, ktoré by na nich boli založené, je potrebná minimálna harmonizácia v otázke určenia, ktoré verejné údaje sú dostupné na opakované použitie na vnútornom trhu s informáciami v súlade s príslušným režimom prístupu.

               (7)

               Smernica 2003/98/ES neukladá povinnosť týkajúcu sa prístupu k dokumentom alebo povinnosť umožniť opakované použitie dokumentov. Rozhodnutie o tom, či sa povolí alebo nepovolí opakované použitie zostáva na členských štátoch alebo príslušnom subjekte verejného sektora. Smernica zároveň vychádza z vnútroštátnych pravidiel regulujúcich prístup k dokumentom, a preto uvedená smernica neukladá povinnosť povoliť opakované použitie dokumentov v prípade, keď je prístup k nim obmedzený (napríklad vnútroštátne predpisy obmedzujú prístup na občanov alebo podniky, ktoré preukážu osobitný záujem na získaní prístupu k dokumentom) alebo je vylúčený (napríklad vnútroštátne predpisy vylučujú prístup z dôvodu citlivej povahy dokumentov, a to na základe dôvodov súvisiacich s národnou bezpečnosťou, obranou, verejnou bezpečnosťou). Niektoré členské štáty jednoznačne prepojili právo na opakované použitie s právom na prístup, takže všetky vo všeobecnosti dostupné dokumenty sa môžu opakovane použiť. V iných členských štátoch je prepojenie týchto dvoch súborov pravidiel menej jasné a to spôsobuje právnu neistotu.

               (8)

               Smernica 2003/98/ES by sa preto mala zmeniť tak, aby ukladala členským štátom jednoznačnú povinnosť sprístupniť všetky dokumenty na opakované použitie, pokiaľ nie je na základe vnútroštátnych predpisov prístup k nim obmedzený alebo vylúčený a nie je predmetom iných výnimiek, ktoré stanovuje táto smernica. Zámerom zmien vykonaných touto smernicou nie je vymedziť alebo zmeniť prístupové režimy v členských štátoch, čo naďalej zostáva ich zodpovednosťou.

               (9)

               Vzhľadom na právo Únie a medzinárodné záväzky členských štátov a Únie, predovšetkým podľa Bernského dohovoru o ochrane literárnych a umeleckých diel a Dohody o obchodných aspektoch práv duševného vlastníctva, by dokumenty, vo vzťahu ku ktorým sú držiteľmi práv duševného vlastníctva tretie strany, mali byť vylúčené z rozsahu pôsobnosti smernice 2003/98/ES. Ak je tretia strana pôvodným vlastníkom práv duševného vlastníctva k dokumentu v držbe knižníc, vrátane univerzitných knižníc, múzeí a archívov a lehota ochrany týchto práv ešte neuplynula, predmetný dokument by sa na účely tejto smernice mal považovať za dokument, na ktorý sa vzťahujú práva duševného vlastníctva v držbe tretích strán.

               (10)

               Smernica 2003/98/ES by sa mala vzťahovať na dokumenty, ktorých poskytovanie patrí do rozsahu úloh vo verejnom záujme, ktoré príslušným subjektom verejného sektora ukladá zákon alebo iné záväzné právne predpisy v členských štátoch. V prípade neexistencie takýto predpisov by verejná úloha mala byť vymedzená v súlade so všeobecnou administratívnou praxou v členskom štáte za predpokladu, že je rozsah týchto verejných úloh transparentný a podlieha preskúmaniu. Verejná úloha by mohla byť vymedzená všeobecne alebo prípad od prípadu pre jednotlivé subjekty verejného sektora.

               (11)

               Táto smernica by sa mala vykonávať a uplatňovať v úplnej zhode so zásadami týkajúcimi sa ochrany osobných údajov v súlade so smernicou Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a o voľnom pohybe týchto údajov (4). Konkrétne je potrebné pripomenúť, že v súlade s danou smernicou by mali členské štáty určiť podmienky, za ktorých je spracúvanie osobných údajov právne prípustné. Jednou zo zásad danej smernice ďalej je, že osobné údaje sa nesmú ďalej spracovávať na zber spôsobom, ktorý je nezlučiteľný s presne určenými, výslovnými a legitímnymi účelmi, na ktoré sa uvedené údaje zozbierali.

               (12)

               Smernicou 2003/98/ES by nemali byť dotknuté práva, ktoré zamestnancom verejného sektora môžu prináležať podľa vnútroštátnych pravidiel, a to vrátane hospodárskych a osobnostných práv.

               (13)

               Navyše, v prípade akéhokoľvek dokumentu poskytnutého na opakované použitie by si predmetný subjekt verejného sektora mal ponechať právo predmetný dokument využívať.

               (14)

               Rozsah smernice 2003/98/ES by sa mal rozšíriť na knižnice, vrátane univerzitných knižníc, múzeá a archívy.

               (15)

               Jedným z hlavných cieľov vytvorenia vnútorného trhu je vytvorenie podmienok napomáhajúcich rozvoju služieb v rámci celej Únie. Knižnice, múzeá a archívy uchovávajú významné množstvo cenných zdrojov informácií verejného sektora, najmä odkedy projekty digitalizácie znásobili množstvo verejne prístupného digitálneho materiálu. Tieto zbierky kultúrneho dedičstva a s nimi súvisiace metaúdaje sú potenciálnym základom pre produkty a služby s digitálnym obsahom a majú obrovský potenciál pre inovatívne opakované použitie v oblastiach ako vzdelávanie a cestovný ruch. Rozšírené možnosti opakovaného použitia verejných kultúrnych materiálov by okrem iného malo umožniť spoločnostiam Únie využiť ich potenciál a prispieť k hospodárskemu rastu a tvorbe pracovných miest.

               (16)

               Medzi členskými štátmi sú výrazné rozdiely, pokiaľ ide o predpisy a prax týkajúce sa využívania verejných kultúrnych zdrojov, čo vytvára prekážku vo využívaní hospodárskeho potenciálu týchto zdrojov. Keďže knižnice, múzeá a archívy naďalej investujú do digitalizácie, mnohé z nich svoj verejne prístupný obsah dávajú k dispozícii na opakované použitie a mnohé aktívne hľadajú príležitosti na opakované použitie svojho obsahu. Pretože však pôsobia vo veľmi rozdielnych regulačných a kultúrnych prostrediach, aj postupy, akými kultúrne zariadenia využívajú obsah, sa vyvíjali odlišne.

               (17)

               Keďže rozdiely vo vnútroštátnych pravidlách a postupoch alebo nedostatočná zrozumiteľnosť bránia hladkému fungovaniu vnútorného trhu a náležitému rozvoju informačnej spoločnosti v Únii, mala by sa uskutočniť minimálna harmonizácia vnútroštátnych pravidiel a postupov týkajúcich sa opakovaného použitia verejných kultúrnych materiálov v knižniciach, múzeách a archívoch.

               (18)

               Rozšírenie rozsahu pôsobnosti smernice 2003/98/ES by sa malo obmedziť na tri druhy kultúrnych zariadení – knižnice, vrátane univerzitných knižníc, múzeá a archívy, pretože ich zbierky sú a budú stále častejšie cenným materiálom pre opakované použitie v mnohých produktoch, napríklad v mobilných aplikáciách. Ostatné druhy kultúrnych zariadení (ako orchestre, opery, balety a divadlá) vrátane archívov, ktoré sú ich súčasťou, by mali zostať mimo jej rozsahu pôsobnosti z dôvodu ich osobitého charakteru „scénických umení“. Keďže takmer na všetok ich materiál sa vzťahujú práva duševného vlastníctva tretích strán, tento materiál by preto mal zostať mimo rozsahu pôsobnosti uvedenej smernice, pretože ich zahrnutie do rozsahu pôsobnosti by nemalo veľký zmysel.

               (19)

               Digitalizácia je dôležitým prostriedkom, ako zabezpečiť rozsiahlejší opakovaný prístup ku kultúrnemu materiálu a jeho opakované použitie na vzdelávanie, prácu či voľný čas. Ponúka tiež významné hospodárske príležitosti, pretože umožňuje ľahšiu integráciu kultúrneho materiálu do digitálnych služieb a produktov, čím podporuje tvorbu pracovných miest a rast. Tieto aspekty boli zdôraznené okrem iného v uznesení Európskeho parlamentu z 5. mája 2010 s názvom Europeana – ďalšie kroky (5), v odporúčaní Komisie 2011/711/EÚ z 27. októbra 2011 o digitalizácii kultúrneho materiálu, jeho dostupnosti online a o uchovávaní digitálnych záznamov (6) a v záveroch Rady z 10. mája 2012 o digitalizácii kultúrneho materiálu, jeho sprístupňovaní online a o digitálnom uchovávaní (7). V týchto dokumentoch sa vymedzuje, ako postupovať v riešení právnych, finančných a organizačných aspektov digitalizácie kultúrneho dedičstva Európy a ako ich sprístupniť na internete.

               (20)

               Na uľahčenie opakovaného použitia by subjekty verejného sektora, ak je to možné a vhodné, mali sprístupňovať dokumenty v otvorenom a strojovo čitateľnom formáte a spolu s ich metaúdajmi s najvyššou možnou úrovňou presnosti a podrobnosti, vo formáte, ktorý podporuje interoperabilitu, teda napr. tak, že ich spracujú spôsobom v súlade so zásadami vyplývajúcimi z požiadaviek na kompatibilitu a použiteľnosť podľa smernice Európskeho parlamentu a Rady 2007/2/ES zo 14. marca 2007, ktorou sa zriaďuje Infraštruktúra pre priestorové informácie v Európskom spoločenstve (INSPIRE) (8).

               (21)

               Dokument by mal byť považovaný za dokument v strojovo čitateľnom formáte, ak je vo formáte súboru štruktúrovanom tak, že umožňuje softvérovým aplikáciám ľahko identifikovať, rozpoznať a extrahovať z neho špecifické údaje. Údaje zakódované v súboroch, ktoré sú štruktúrované v strojovo čitateľnom formáte, sú strojovo čitateľné údaje. Strojovo čitateľné formáty môžu byť otvorené alebo podliehať vlastníckemu právu; môžu byť tiež formálne štandardizované alebo nie. Dokumenty kódované vo formátoch súborov, ktoré obmedzujú automatické spracovanie, pretože údaje z nich nemožno vôbec alebo ľahko extrahovať, by sa nemali považovať za dokumenty v strojovo čitateľnom formáte. Členské štáty by v prípadoch, ak je to vhodné, mali nabádať k použitiu otvorených, strojovo čitateľných formátov.

               (22)

               Ak subjekty verejného sektora poskytnutie a povolenie opakovaného použitia dokumentov spoplatňujú, mali by sa tieto poplatky obmedziť na okrajové náklady. Mala by sa však zohľadniť nutnosť neprekážať bežnému fungovaniu subjektov verejného sektora, ktoré majú povinnosť vytvárať príjmy, ktoré pokryjú podstatnú časť ich prevádzkových nákladov súvisiacich s výkonom ich verejných úloh alebo nákladov súvisiacich so zberom, zhotovením, reprodukciou a šírením istých dokumentov sprístupnených na opakované použitie. V týchto prípadoch by subjekty verejného sektora mali mať možnosť účtovať si poplatky prevyšujúce okrajové náklady. Uvedené poplatky by mali byť stanovené v súlade s objektívnymi, transparentnými a overiteľnými kritériami a celkový príjem z poskytnutia a povolenia opakovaného použitia dokumentov by nemal prekračovať náklady na zber, zhotovenie, reprodukciu, sprístupnenie a šírenie, spolu s primeranou návratnosťou investícií. Požiadavka vytvoriť príjmy, ktoré pokryjú podstatnú časť prevádzkových nákladov subjektov verejného sektora súvisiacich s výkonom ich verejnej úlohy alebo nákladov súvisiacich so zberom, zhotovením, reprodukciou a šírením istých dokumentov, nemusí vyplývať zo zákona a môže pochádzať z administratívnej praxe v členských štátoch. Členské štáty by mali takúto požiadavku pravidelne preskúmavať.

               (23)

               Knižnice, múzeá a archívy by mali mať tiež možnosť účtovať poplatky nad rámec okrajových nákladov, aby nebola obmedzená ich bežná prevádzka. V prípade takýchto subjektov verejného sektora celková výška príjmu z poskytovania a povoľovania opakovaného použitia dokumentov za príslušné účtovné obdobie by nemala prekročiť náklady na ich zber, zhotovenie, reprodukciu, sprístupnenie, šírenie, uchovávanie a vysporiadanie práv, spolu s primeranou návratnosťou investícií. Na účely knižníc, múzeí a archívov a so zreteľom na ich osobitosti by sa pri výpočte primeranej návratnosti investícií mohli zohľadňovať ceny, ktoré sú za opakované použitie totožných alebo podobných dokumentov účtované súkromným sektorom.

               (24)

               Horné hranice poplatkov sú stanovené v tejto smernici bez toho, aby bolo dotknuté právo členských štátov vyberať nižšie poplatky alebo nevyberať vôbec žiadne poplatky.

               (25)

               Členské štáty by mali stanoviť kritériá vyberania poplatkov prevyšujúcich okrajové náklady. V tejto súvislosti môžu členské štáty napríklad ustanoviť takéto kritériá vo vnútroštátnych predpisoch alebo môžu určiť vhodný subjekt alebo vhodné subjekty, ktoré nie sú príslušnými subjektmi verejného sektora, s právomocami ustanovovať takéto kritériá. Tento subjekt by mal mať štruktúru v súlade s ústavnými a právnymi systémami členských štátov. Mohlo by ísť o existujúci subjekt s výkonnými právomocami v oblasti rozpočtu a pod politickým vedením.

               (26)

               Subjekty verejného sektora môžu pri opakovanom použití dokumentu určiť používateľovi podmienky, ak je to vhodné, prostredníctvom licencie, ako napríklad uvedenie zdroja a uvedenie toho, či opakovaný používateľ tento dokument akýmkoľvek spôsobom upravil. V akýchkoľvek licenciách na opakované použitie informácií verejného sektora by sa v každom prípade malo ukladať čo najmenej obmedzení, napríklad by sa malo požadovať iba uvedenie zdroja. Významnú úlohu by mali v tomto ohľade zohrať otvorené licencie dostupné online, na základe ktorých sa udeľujú rozsiahlejšie práva bez technologických, finančných či zemepisných obmedzení a ktoré vychádzajú z otvorených dátových formátov. Preto by členské štáty mali podporovať používanie otvorených licencií, ktoré by sa prípadne mali v Únii časom štandardizovať.

               (27)

               Komisia podporila rozvoj online dostupnej hodnotiacej tabuľky v oblasti informácií verejného sektora s príslušnými ukazovateľmi výkonu pre opakované použitie informácií verejného sektora vo všetkých členských štátoch. Pravidelná aktualizácia tejto hodnotiacej tabuľky prispeje k výmene informácií medzi členskými štátmi a k dostupnosti informácií o politikách a praktických postupoch v celej Únii.

               (28)

               K opravným prostriedkom by mala patriť možnosť preskúmania nestranným subjektom zodpovedným za preskúmanie. Týmto subjektom by mohol byť už existujúci vnútroštátny orgán, napríklad vnútroštátny orgán pre hospodársku súťaž, vnútroštátny orgán zodpovedný za prístup k dokumentom alebo vnútroštátny súdny orgán. Tento subjekt by mal mať štruktúru a fungovať v súlade s ústavnými a právnymi systémami členských štátov a jeho činnosť by nemala vylučovať akékoľvek opravné prostriedky, ktoré sú inak žiadateľom o opakované použitie k dispozícii. Mal by však byť odlišný od mechanizmu členského štátu, ktorý stanovuje kritériá vyberania poplatkov prevyšujúcich okrajové náklady. K opravným prostriedkom by mala patriť možnosť preskúmania zamietavých rozhodnutí, ale aj rozhodnutí, ktoré síce opakované použitie povoľujú, ale aj tak by mohli žiadateľov postihnúť z iných dôvodov, predovšetkým stanovenými poplatkami. Postup preskúmania by mal byť rýchly, v súlade s potrebami rýchlo sa meniaceho trhu.

               (29)

               Pri stanovení princípov opakovaného použitia dokumentov by sa mali rešpektovať pravidlá hospodárskej súťaže, aby sa vyhlo podľa možností výhradným dohodám medzi subjektmi verejného sektora a partnermi zo súkromného sektoru. Avšak na účely poskytovania služieb vo verejnom záujme môže byť niekedy výhradné právo na opakované použitie špecifických dokumentov verejného sektora nevyhnutné. Môže sa to okrem iného stať v prípade, ak by žiadny komerčný vydavateľ bez tohto výhradného práva informácie nezverejňoval. V smernici 2003/98/ES sa v záujme toho, aby sa tento aspekt zohľadnil, povoľujú výhradné dohody v prípade, že je výhradné právo potrebné na účely poskytovania služby vo verejnom záujme, pričom je platnosť uzatvorenej výhradnej dohody pravidelne preskúmavaná.

               (30)

               V nadväznosti na rozšírenie rozsahu pôsobnosti smernice 2003/98/ES na knižnice, vrátane univerzitných knižníc, múzeá a archívy je vhodné zohľadniť súčasné rozdiely v členských štátoch, pokiaľ ide o digitalizáciu kultúrnych zdrojov, ktoré by nemohli byť účinne upravené súčasnými ustanoveniami smernice o výhradných dohodách. Medzi knižnicami, vrátane univerzitných knižníc, múzeami, archívmi a partnermi zo súkromného sektora je mnoho dohôd o spolupráci, ktoré zahŕňajú digitalizáciu kultúrnych zdrojov a partnerom zo súkromného sektora sa udeľujú výhradné práva. V praxi sa ukázalo, že tieto verejno-súkromné partnerstvá umožňujú prínosné využívanie kultúrnych zbierok a zároveň urýchľujú sprístupňovanie kultúrneho dedičstva verejnosti.

               (31)

               V prípade, že sa výhradné právo vzťahuje na digitalizáciu kultúrnych zdrojov, môže byť potrebné určité obdobie výhradnosti s cieľom poskytnúť partnerom zo súkromného sektora možnosť získať svoje investície späť. Uvedené obdobie by však malo byť časovo obmedzené a čo najkratšie, aby sa dodržala zásada, že verejne prístupný materiál by mal zostať verejný, len čo sa digitalizuje. Trvanie výhradného práva digitalizovať kultúrne zdroje by nemalo byť vo všeobecnosti dlhšie ako 10 rokov. Každé obdobie výhradnosti dlhšie než 10 rokov by malo podliehať preskúmaniu, pričom je potrebné zohľadniť technologické, finančné a administratívne zmeny, ktoré nastali odvtedy, ako bola daná dohoda uzavretá. Okrem toho každé verejno-súkromné partnerstvo na účely digitalizácie kultúrnych zdrojov by malo udeliť partnerskej kultúrnej inštitúcii plné práva na používanie digitalizovaných kultúrnych zdrojov po uplynutí platnosti dohody.

               (32)

               S cieľom náležite zohľadniť zmluvy a iné dohody, ktoré poskytujú výhradné práva a ktoré boli uzavreté pred nadobudnutím účinnosti tejto smernice, by sa mali ustanoviť príslušné prechodné opatrenia na ochranu záujmov dotknutých zúčastnených strán v prípade, ak ich výhradné práva nespĺňajú podmienky na výnimky povolené v zmysle tejto smernice. Tieto prechodné opatrenia by mali umožniť ponechať výhradné práva zúčastneným stranám až do skončenia platnosti príslušnej zmluvy alebo v prípade zmlúv na dobu neurčitú alebo zmlúv s veľmi dlhou dobou trvania, ponechať dostatočne dlhé obdobie, ktoré zúčastneným stranám umožní prijať potrebné opatrenia. Tieto prechodné opatrenia by sa nemali vzťahovať na zmluvy alebo iné dohody uzavreté po nadobudnutí účinnosti tejto smernice, ale pred dátumom uplatňovania vnútroštátnych opatrení na transpozíciu tejto smernice, aby sa zabránilo situáciám, kedy by boli zmluvy alebo iné dlhodobé dohody, ktoré nie sú v súlade s touto smernicou, uzatvárané so zámerom obísť budúce vnútroštátne transpozičné opatrenia, ktoré majú byť prijaté. Zmluvy a iné dohody uzavreté po nadobudnutí účinnosti tejto smernice, ale pred dátumom uplatňovania vnútroštátnych opatrení by preto mali byť v súlade s touto smernicou od dátumu uplatňovania vnútroštátnych opatrení transponujúcich túto smernicu.

               (33)

               Keďže ciele tejto smernice, predovšetkým uľahčiť tvorbu informačných produktov a služieb dostupných na celom území Únie a založených na dokumentoch verejného sektora, zabezpečiť účinné cezhraničné využívanie dokumentov verejného sektora na jednej strane súkromnými spoločnosťami, najmä malými a strednými podnikmi na účely produktov a služieb s pridanou hodnotou a na druhej strane občanmi na uľahčenie voľného pohybu informácií a komunikácie, nie je možné uspokojivo dosiahnuť na úrovni samotných členských štátov, ale z dôvodov celoeurópskeho rozsahu navrhovaného opatrenia ich možno lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o Európskej únii. V súlade so zásadou proporcionality podľa uvedeného článku táto smernica neprekračuje rámec nevyhnutný na dosiahnutie týchto cieľov.

               (34)

               Táto smernica rešpektuje základné práva a dodržiava zásady uznané predovšetkým v Charte základných práv Európskej únie vrátane práva na ochranu osobných údajov (článok 8) a práva vlastniť majetok (článok 17). Nič v tejto smernici by sa nemalo vykladať ani vykonávať spôsobom, ktorý nie je v súlade s Európskym dohovorom o ochrane ľudských práv a základných slobôd.

               (35)

               Je potrebné zaistiť, aby členské štáty informovali Komisiu o rozsahu opakovaného použitia informácií verejného sektora, podmienkach, za ktorých sa informácie poskytujú a opravných postupoch.

               (36)

               Komisia by mala pomáhať členským štátom pri vykonávaní tejto smernice jednotným spôsobom a na tento účel vydávať, po konzultáciách so zainteresovanými stranami, usmernenia, predovšetkým v otázke odporúčaných štandardných licencií, súborov údajov a vyberania poplatkov za opakované použitie dokumentov.

               (37)

               Smernica 2003/98/ES by sa preto mala zodpovedajúcim spôsobom zmeniť,

         PRIJALI TÚTO SMERNICU:
   Článok 1
   Smernica 2003/98/ES sa mení takto:

               1.

               Článok 1 sa mení takto:

                           a)

                           odsek 2 sa mení takto:

                                       i)

                                       písmeno a) sa nahrádza takto:

                                                   „a)

                                                   dokumenty, ktorých poskytovanie nepatrí do rozsahu verejných úloh príslušných subjektov verejného sektora vymedzených právnym predpisom alebo inými záväznými pravidlami v členskom štáte alebo v prípade neexistencie takýchto pravidiel, vymedzených v súlade so všeobecnou administratívnou praxou v príslušnom členskom štáte za predpokladu, že je rozsah verejných úloh transparentný a podlieha preskúmaniu;“

                                       ii)

                                       písmeno c) sa nahrádza takto:

                                                   „c)

                                                   dokumenty, ku ktorým nie je podľa prístupového režimu v členských štátoch prístup aj z týchto dôvodov:

                                                               —

                                                               ochrany národnej bezpečnosti (t. j. bezpečnosť štátu), obrany alebo verejnej bezpečnosti,

                                                               —

                                                               dôvernosti štatistických údajov,

                                                               —

                                                               dôvernosti obchodných údajov (napr. obchodné, profesionálne alebo podnikové tajomstvo);“

                                       iii)

                                       vkladajú sa tieto body:

                                                   „ca)

                                                   dokumenty, ku ktorým je obmedzený prístup na základe prístupového režimu v členských štátoch, a to vrátane prípadov, keď občania alebo podniky musia preukázať osobitný záujem o získanie prístupu k dokumentom;

                                                   cb)

                                                   časti dokumentov obsahujúcich iba logá, heraldické znaky a insígnie;

                                                   cc)

                                                   dokumenty, ku ktorým je prístup vylúčený alebo obmedzený na základe prístupových režimov z dôvodu ochrany osobných údajov, a časti dokumentov dostupných na základe tých režimov, ktoré obsahujú osobné údaje, ktorých opakované použitie bolo vymedzené právnymi predpismi ako nezlučiteľné s právnymi predpismi týkajúcimi sa ochrany fyzických osôb pri spracovaní osobných údajov;“

                                       iv)

                                       písmeno e) sa nahrádza takto:

                                                   „e)

                                                   dokumenty, ktoré majú v držbe vzdelávacie a výskumné inštitúcie vrátane organizácií založených na účely prenosu výsledkov výskumu, školy a univerzity, okrem univerzitných knižníc a“;

                                       v)

                                       písmeno f) sa nahrádza takto:

                                                   „f)

                                                   dokumenty, ktoré majú v držbe kultúrne inštitúcie iné než knižnice, múzeá a archívy.“;

                           b)

                           odsek 3 sa nahrádza takto:
                           „3.   Táto smernica vychádza z prístupových režimov členských štátov, ktoré ňou nie sú dotknuté.“;

                           c)

                           v odseku 4 sa slovo „Spoločenstva“ nahrádza slovom „Únie“.

               2.

               V článku 2 sa dopĺňajú tieto body:

                           „6.

                           ‚strojovo čitateľný formát‘ znamená súborový formát štruktúrovaný tak, že softvérové aplikácie môžu ľahko identifikovať, rozpoznať a vybrať špecifické údaje vrátane jednotlivých konštatovaní faktov a ich vnútornej štruktúry;

                           7.

                           ‚otvorený formát‘ je formát súboru, ktorý je nezávislý od platformy a je verejne k dispozícii bez akéhokoľvek obmedzenia, ktoré by zamedzovalo opakovanému použitiu dokumentov;

                           8.

                           ‚formálny otvorený štandard‘ je štandard, ktorý bol ustanovený písomne s podrobným uvedením špecifikácií požiadaviek na to, akým spôsobom zabezpečiť interoperabilitu softvéru;

                           9.

                           ‚univerzita‘ je akýkoľvek subjekt verejného sektora, ktorý poskytuje pomaturitné vysokoškolské vzdelávanie vedúce k získaniu akademického titulu.“

               3.

               Článok 3 sa nahrádza takto:
               „Článok 3
               Všeobecná zásada
               1.   Členské štáty podľa odseku 2 zabezpečujú možnosť opakovaného použitia dokumentov, na ktoré sa vzťahuje táto smernica v súlade s článkom 1 na obchodné a neobchodné účely v súlade s podmienkami ustanovenými v kapitolách III a IV.
               2.   Pri dokumentoch, na ktoré sa vzťahujú práva duševného vlastníctva, ktoré prináležia knižniciam, vrátane univerzitných knižníc, múzeám a archívom, členské štáty zabezpečia, aby v prípadoch, keď je opakované použitie takýchto dokumentov povolené, boli tieto dokumenty opakovane použiteľné na obchodné alebo neobchodné účely v súlade s podmienkami ustanovenými v kapitole III a IV.“

               4.

               V článku 4 sa odseky 3 a 4 nahrádzajú takto:
               „3.   V prípade zamietavého rozhodnutia subjekty verejného sektora oznámia dôvody zamietnutia žiadosti na základe príslušných ustanovení prístupového režimu členského štátu alebo vnútroštátnych ustanovení podľa tejto smernice, najmä článku 1 ods. 2 písm. a) až cc) alebo článku 3. Ak je negatívne rozhodnutie založené na článku 1 ods. 2 písm. b), subjekt verejného sektora uvedie odkaz na fyzickú alebo právnickú osobu, ktorá je držiteľom práva, pokiaľ je známa, prípadne na poskytovateľa licencie, od ktorého subjekt verejného sektora príslušný materiál získal. Knižnice, vrátane univerzitných knižníc, múzeá a archívy nie sú povinné uviesť takýto odkaz.
               4.   Akékoľvek rozhodnutie o opakovanom použití obsahuje odkaz na opravné prostriedky v prípade, že sa žiadateľ chce proti rozhodnutiu odvolať. K opravným prostriedkom patrí preskúmanie nestranným orgánom zodpovedným za preskúmanie s príslušnými odbornými znalosťami, napríklad vnútroštátny orgán pre hospodársku súťaž, vnútroštátny orgán zodpovedný za prístup k dokumentom alebo vnútroštátny súdny orgán, ktorého rozhodnutia sú záväzné pre dotknutý subjekt verejného sektora.“

               5.

               Článok 5 sa nahrádza takto:
               „Článok 5
               Dostupné formáty
               1.   Subjekty verejného sektora sprístupnia svoje dokumenty v dostupných formátoch alebo jazykoch a, pokiaľ je to možné a vhodné, v otvorenom, strojovo čitateľnom formáte spolu s ich metaúdajmi. Oboje, dokumenty i metaúdaje, by mali v čo možno najväčšom rozsahu spĺňať formálne otvorené štandardy.
               2.   Z odseku 1 neplynie subjektom verejného sektora povinnosť vytvoriť alebo upraviť dokumenty alebo poskytnúť výpisy s cieľom zabezpečiť súlad s týmto odsekom, ak by to vyžadovalo neprimerané úsilie presahujúce rámec jednoduchej operácie.
               3.   Na základe tejto smernice nie sú subjekty verejného sektora povinné pokračovať vo vyhotovovaní a uchovávaní určitého typu dokumentov so zreteľom na ich opakované použitie prostredníctvom organizácie súkromného alebo verejného sektora.“

               6.

               Článok 6 sa nahrádza takto:
               „Článok 6
               Zásady regulovania poplatkov
               1.   V prípadoch, keď sa opakované použitie dokumentov spoplatňuje, sa tieto poplatky obmedzujú na okrajové náklady vzniknuté pri reprodukcii, poskytovaní a šírení dokumentov.
               2.   Odsek 1 sa neuplatňuje na tieto inštitúcie:

                           a)

                           subjekty verejného sektora, od ktorých sa požaduje, aby vytvárali príjmy, ktorými pokryjú podstatnú časť nákladov súvisiacich s výkonom svojich verejných úloh;

                           b)

                           vo výnimočných prípadoch dokumenty, v súvislosti s ktorými má dotknutý subjekt verejného sektora povinnosť vytvoriť dostatočné príjmy na pokrytie podstatnej časti nákladov súvisiacich s ich zberom, zhotovením, reprodukciou a šírením. Tieto požiadavky sú vymedzené právnymi predpismi alebo inými záväznými pravidlami v členskom štáte. V prípade absencie takýchto predpisov sa požiadavky vymedzujú v súlade so všeobecnou administratívnou praxou v členskom štáte;

                           c)

                           knižnice, vrátane univerzitných knižníc, múzeá a archívy.

                     3.   V prípadoch uvedených v odseku 2 písm. a) a b) dotknuté subjekty verejného sektora vypočítajú celkovú sumu poplatkov v súlade s objektívnymi, transparentnými a overiteľnými kritériami, ktoré ustanovia členské štáty. Celkový príjem týchto subjektov za poskytovanie a povoľovanie opakovaného použitia dokumentov nepresahuje náklady na zber, tvorbu, reprodukciu a šírenie, spolu s primeranou návratnosťou investícií. Poplatky sa vypočítajú v súlade s účtovnými zásadami platnými pre príslušné subjekty verejného sektora.
               4.   V prípade spoplatňovania subjektmi verejného sektora podľa odseku 2 písm. c) celkový príjem za poskytovanie a povoľovanie opakovaného použitia dokumentov počas zodpovedajúceho účtovného obdobia nepresiahne náklady na zber, vyhotovenie, reprodukciu, šírenie, uchovávanie a vysporiadanie práv spolu s primeranou návratnosťou investícií. Poplatky sa vypočítajú v súlade s účtovnými zásadami platnými pre príslušné subjekty verejného sektora.“

               7.

               Článok 7 sa nahrádza takto:
               „Článok 7
               Transparentnosť
               1.   V prípade štandardných poplatkov za opakované použitie dokumentov v držbe subjektov verejného sektora sa v rámci možnosti a v prípade vhodnosti vopred ustanovia a uverejnia v elektronickej podobe všetky uplatniteľné podmienky a skutočná výška poplatkov, ako aj základ pre výpočet týchto poplatkov.
               2.   V prípade iných poplatkov za opakované použitie, než sú tie, ktoré sú uvedené v odseku 1, príslušný subjekt verejného sektora určuje vopred, ktoré faktory sa pri výpočte týchto poplatkov zohľadňujú. Príslušný subjekt verejného sektora na požiadanie určí, akým spôsobom boli tieto poplatky vo vzťahu ku konkrétnej žiadosti o opakované použitie vypočítané.
               3.   Požiadavky uvedené v článku 6 ods. 2 písm. b) sa stanovujú vopred. Uverejňujú sa v elektronickej podobe, ak je to možné a vhodné.
               4.   Subjekty verejného sektora zabezpečia, aby žiadatelia o opakované použitie dokumentov boli informovaní o dostupných opravných prostriedkoch týkajúcich sa rozhodnutí alebo postupov, ktoré sa ich dotýkajú.“

               8.

               V článku 8 sa odsek 1 nahrádza takto:
               „1.   Subjekty verejného sektora môžu povoliť opakované použitie dokumentov bez podmienok alebo môžu uložiť podmienky, ak je to vhodné, prostredníctvom licencie. Tieto podmienky nemusia nevyhnutne obmedzovať možnosti opakovaného použitia a nepoužívajú sa na obmedzenie hospodárskej súťaže.“

               9.

               Článok 9 sa nahrádza takto:
               „Článok 9
               Praktické úpravy
               Členské štáty vytvoria praktické úpravy, ktoré uľahčia vyhľadávanie dokumentov dostupných na opakované použitie, ako sú zoznamy dostupných najdôležitejších dokumentov s príslušnými metaúdajmi, ak je to možné a vhodné, dostupné online a v strojovo čitateľnom formáte, a internetové portály, ktoré sú spojené so zoznamami položiek. Členské štáty v rámci možností vytvárajú podmienky pre viacjazyčné vyhľadávanie dokumentov.“

               10.

               Článok 11 sa mení takto:

                           a)

                           v odseku 2 sa dopĺňa tento pododsek:
                           „Tento odsek sa nevzťahuje na digitalizáciu kultúrnych zdrojov.“;

                           b)

                           vkladá sa tento odsek:
                           „2a.   Bez ohľadu na odsek 1, ak sa výhradné právo vzťahuje na digitalizáciu kultúrnych zdrojov, obdobie trvania výlučnosti vo všeobecnosti nepresiahne 10 rokov. V prípade, že je toto obdobie dlhšie než 10 rokov, trvanie výhradného práva bude preskúmané v 11. roku a prípadne každých 7 nasledujúcich rokov.
                           Dohody udeľujúce výhradné práva uvedené v prvom pododseku musia byť transparentné a zverejnené.
                           V prípade, výhradného práva uvedeného v prvom pododseku, dotknutému subjektu verejného sektora sa bezplatne poskytne kópia digitalizovaných kultúrnych zdrojov ako súčasť takýchto dohôd. Uvedená kópia je dostupná na opakované použitie po uplynutí obdobia výhradnosti.“;

                           c)

                           odsek 3 sa nahrádza takto:
                           „3.   Výhradné dohody platné k 1. júlu 2005, ktoré nespĺňajú podmienku na výnimku podľa odseku 2, sa ukončia pri uplynutí platnosti zmluvy alebo v každom prípade najneskôr 31. decembra 2008.“;

                           d)

                           dopĺňa sa tento odsek:
                           „4.   Bez toho, aby bol dotknutý odsek 3, výhradné dohody platné k 17. júlu 2013, ktoré nespĺňajú podmienky na výnimku v zmysle odsekov 2 a 2a, sa ukončia uplynutím platnosti zmluvy alebo v každom prípade najneskôr do 18. júla 2043.“

               11.

               Článok 13 sa nahrádza takto:
               „Článok 13
               Revízia
               1.   Komisia do 18. júla 2018 vykoná revíziu uplatňovania tejto smernice a oznámi Európskemu parlamentu a Rade výsledky uvedenej revízie, spolu s prípadnými návrhmi na zmeny smernice.
               2.   Členské štáty predložia Komisii každé 3 roky správu o dostupnosti informácií verejného sektora na opakované použitie a o podmienkach ich sprístupňovania a o opravných postupoch. Členské štáty na základe uvedenej správy, ktorá je zverejnená, vykonajú revíziu vykonávania článku 6, najmä pokiaľ ide o výber poplatkov nad rámec okrajových nákladov.
               3.   Pri revízii uvedenej v odseku 1 sa preskúma najmä rozsah pôsobnosti a dosah tejto smernice vrátane rozsahu zvýšenia opakovaného použitia dokumentov verejného sektora, pôsobenie princípov uplatňovaných na spoplatňovanie a opakované použitie oficiálnych textov legislatívnej a administratívnej povahy, vzájomné pôsobenie medzi predpismi na ochranu údajov a možnosťami opakovaného použitia, ako aj ďalšie možnosti zdokonalenia riadneho fungovania vnútorného trhu a rozvoja európskeho odvetvia obsahu.“

         Článok 2
   1.   Členské štáty prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou najneskôr do 18. júla 2015. Bezodkladne o tom informujú Komisiu.
   Tieto ustanovenia sa uplatňujú od 18. júla 2015.
   2.   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

   Článok 4
   Táto smernica je určená členským štátom.

      V Bruseli 26. júna 2013

            Za Európsky parlament

            predseda

         M. SCHULZ

            Za Radu

            predseda

         A. SHATTER

      (1)  Ú. v. EÚ C 191, 29.6.2012, s. 129.

      (2)  Pozícia Európskeho parlamentu z 13. júna 2013 (zatiaľ neuverejnená v úradnom vestníku) a rozhodnutie Rady z 20. júna 2013.

      (3)  Ú. v. EÚ L 345, 31.12.2003, s. 90.

      (4)  Ú. v. ES L 281, 23.11.1995, s. 31.

      (5)  Ú. v. EÚ C 81 E, 15.3.2011, s. 16.

      (6)  Ú. v. EÚ L 283, 29.10.2011, s. 39.

      (7)  Ú. v. EÚ C 169, 15.6.2012, s. 5.

      (8)  Ú. v. EÚ L 108, 25.4.2007, s. 1.


Dôležité právne oznámenie

|

31995L0029

Smernica Rady 95/29/ES z 29. júna 1995, ktorou sa mení a dopĺňa smernica 91/628/EHS o ochrane zvierat počas prepravy

Úradný vestník L 148 , 30/06/1995 S. 0052 - 0063 CS.ES Kapitola 03 Zväzok 17 S. 466  - 477 ET.ES Kapitola 03 Zväzok 17 S. 466  - 477 HU.ES Kapitola 03 Zväzok 17 S. 466  - 477 LT.ES Kapitola 03 Zväzok 17 S. 466  - 477 LV.ES Kapitola 03 Zväzok 17 S. 466  - 477 MT.ES Kapitola 03 Zväzok 17 S. 466  - 477 PL.ES Kapitola 03 Zväzok 17 S. 466  - 477 SK.ES Kapitola 03 Zväzok 17 S. 466  - 477 SL.ES Kapitola 03 Zväzok 17 S. 466  - 477

		Smernica Rady 95/29/ESz 29. júna 1995,ktorou sa mení a dopĺňa smernica 91/628/EHS o ochrane zvierat počas prepravyRADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 43,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],keďže článok 13 ods. 1 smernice Rady 91/628/EHS z 19. novembra 1991 o ochrane zvierat počas prepravy [4] vyžaduje, aby Komisia predložila správu, sprevádzanú prípadne aj návrhmi, o maximálnej dĺžke trvania cesty, prestávkach na kŕmenie a napájanie, cykloch odpočinku, hustote naloženia a normách, ktoré majú spĺňať dopravné prostriedky, pokiaľ ide o prepravu určitých typov zvierat;keďže správa Komisie, založená na stanovisku Vedeckého veterinárneho výboru, uvádza, že je možné stanoviť normy o uvedených záležitostiach v súvislosti s určitými typmi zvierat založené na vedeckých poznatkoch a osvedčených skúsenostiach;keďže niektoré členské štáty majú pravidlá o dĺžke trvania cesty, prestávkach na kŕmenie a napájanie, cykloch odpočinku a hustote naloženia; keďže tieto pravidlá sú v niektorých prípadoch mimoriadne podrobné a niektoré členské štáty ich využívajú na obmedzenie obchodu so živými zvieratami vnútri spoločenstva; keďže osoby zapojené do prepravy zvierat potrebujú jasne vymedzené kritériá, ktoré ich oprávňujú pôsobiť v celom spoločenstve bez toho, že by sa dostali do rozporu s odlišnými vnútroštátnymi ustanoveniami;keďže, aby sa odstránili technické prekážky obchodu so živými zvieratami a aby príslušné trhové organizácie mohli hladko fungovať, pričom bude zabezpečená dostačujúca úroveň ochrany pre príslušné zvieratá, v kontexte vnútorného trhu je nevyhnutné upraviť pravidlá smernice 91/628/EHS s cieľom zosúladiť dĺžku trvania cesty a cykly odpočinku, prestávky na kŕmenie a napájanie a hustotu naloženia pre určité typy zvierat;keďže členské štáty by okrem toho mali byť oprávnené ustanoviť prísnejšie podmienky pre dĺžku trvania cesty pre zvieratá určené na zabitie, ak sa tieto zvieratá majú prepravovať medzi miestom odchodu a miestom určenia nachádzajúcich sa na ich území, pričom dodržia všeobecné ustanovenia zmluvy,PRIJALA TÚTO SMERNICU:Článok 1Smernica 91/628/EHS sa týmto mení a dopĺňa takto:1. Článok 1 ods. 2 písm. a) sa nahrádza týmto textom:"a) - prepravu, ktorá nemá komerčný charakter alebo pre akékoľvek jednotlivé zviera sprevádzané fyzickou osobou, ktorá zodpovedá za zviera počas prepravy,- prepravu domácich zvierat sprevádzajúcich svojho vlastníka na súkromnej ceste."2. V článku 2 ods. 2:a) v bode e) sa slová "a ustajnené najmenej na 10 hodín" nahrádzajú slovami "a ustajnené na 24 hodín"b) dopĺňajú sa tieto pododseky:"h) "obdobie odpočinku" znamená neprerušované obdobie v priebehu cesty, počas ktorej sa zvieratá nepremiestňujú dopravným prostriedkom;i) "prepravca" znamená akúkoľvek fyzickú alebo právnickú osoba prepravujúcu zvieratá- na vlastný účet alebo- na účet tretej strany, alebo- poskytne tretej strane dopravné prostriedky na prepravu zvierat,ak má taká preprava komerčný charakter a vykonáva sa s cieľom zisku;"3. V článku 3 ods. 1 sa vkladá tento pododsek:"(a) - priestor určený pre zvieratá (hustota naloženia) sa prinajmenšom zhoduje so schémami ustanovenými v kapitole VI prílohy, pokiaľ ide o zvieratá a dopravné prostriedky uvedené v tejto kapitole,- dĺžka trvania jazdy, prestávky na odpočinok a prestávky na kŕmenie a napájanie sa u určitých typov zvierat zhodujú s údajmi ustanovenými v kapitole VII prílohy, pokiaľ ide o zvieratá uvedené v tejto kapitole, bez toho, aby boli dotknuté ustanovenia nariadenia (EHS) č. 3820/85 [5];"4. Článok 5 sa nahrádza takto:"Článok 5A. Členské štáty zabezpečia, aby1. každý prepravca:a) i) registrovaný takým spôsobom, ktorý umožní príslušnému orgánu rýchlu identifikáciu osoby v prípade nedodržania požiadaviek tejto smernice;ii) krytý oprávnením platným pre všetky druhy prepravy stavovcov vykonávaných na jednom z území uvedených v prílohe 1 k smernici 90/675/EHS udeleným príslušným orgánom členského štátu, v ktorom bol podnik založený, alebo, ak sa to týka podniku založeného v tretej krajine, príslušným orgánom členského štátu únie podľa písomného záväzku osoby zodpovednej za prepravu, ktorá sa zaväzuje plniť požiadavky platných veterinárnych predpisov spoločenstva.Tento písomný záväzok predovšetkým potvrdzuje, že:- prepravca uvedený v bode 2 prijal všetky potrebné opatrenia, aby splnil požiadavky tejto smernice až po miesto určenia a, presnejšie, pokiaľ ide o vývoz do tretích krajín až po miesto určenia tak, ako ho definujú právne predpisy spoločenstva,- bez toho, aby boli dotknuté ustanovenia kapitoly 1A ods. 6 písm. b) prílohy, pracovníci uvedení v bode 2 písm. a) absolvovali osobitné školenie buď v podniku, alebo v školiacej inštitúcii alebo majú rovnocenné praktické skúsenosti, ktoré ich oprávňujú manipulovať so stavovcami a prepravovať ich a v prípade potreby poskytovať vhodnú starostlivosť prepravovaným zvieratám;b) neprepravil žiadne zviera ani nezapríčinil, aby bolo nejaké zviera prepravované takým spôsobom, ktorý tomuto zvieraťu môže spôsobiť poranenie alebo neprimerané utrpenie;c) na prepravu zvierat uvedených v tejto smernici použil dopravné prostriedky, ktoré zabezpečia zhodu s požiadavkami spoločenstva týkajúcimi sa pohody počas prepravy a najmä požiadavkami ustanovenými v prílohe a tými, ktoré majú byť ustanovené v súlade s článkom 13 ods. 1;2. prepravca:a) poveril prepravou živých zvierat personál, ktorý má potrebné schopnosti, odbornú kvalifikáciu a znalosti ustanovené v bode 1 písm. a);b) pre zvieratá uvedené v článku 1 ods. 1 písm. a), ktoré majú byť predmetom obchodu medzi členskými štátmi alebo majú byť vyvážané do tretích krajín a v prípadoch, ak dĺžka trvania cesty presiahne osem hodín, vypracoval plán prepravy v súlade so vzorom v kapitole VIII prílohy, ktorý bude počas cesty priložený k zdravotnému certifikátu a budú v ňom uvedené oddychové miesta a prekladiská.Každý jeden plán prepravy bude vypracovaný v súlade s písmenom c) tak, aby zahŕňal celú dĺžku trvania cesty;c) predložil plán prepravy uvedený v písmene b) príslušnému orgánu, aby tento mohol vystaviť zdravotný certifikát, pričom číslo alebo čísla týchto certifikátov musia byť vyznačené na pláne prepravy a plán musí opečiatkovať veterinárny lekár v mieste odchodu, ktorý tiež informuje o existencii plánu prepravy prostredníctvom siete Animo;d) zabezpečil:i) aby bol originál plánu prepravy uvedený v písmene b)- správne zostavený a vyplnený príslušnými osobami v patričnom čase,- priložený k zdravotnému certifikátu sprevádzajúcemu zásielku v priebehu celej cesty;ii) aby pracovníci zodpovední za prepravu- uviedli v pláne prepravy časy a miesta, v ktorých boli prepravované zvieratá počas cesty nakŕmené a napojené,- ak sa zvieratá majú vyvážať do tretích krajín a dĺžka trvania cesty na území spoločenstva presiahne osem hodín, dali po kontrole plán prepravy overiť príslušnému orgánu schváleného miesta priechodu alebo výstupného miesta určeného členským štátom (pečiatky a podpis), potom ako zvieratá úradný veterinárny lekár prezrel a rozhodol, že sú spôsobilé pokračovať v ich ceste.Členské štáty môžu stanoviť, že náklady, ktoré vzniknú v dôsledku vyššie uvedenej veterinárnej kontroly bude znášať prevádzkovateľ, ktorý zvieratá vyváža,- pri návrate odoslali plán prepravy späť príslušnému orgánu v mieste pôvodu.Ak sa však zvieratá vyvážajú do tretích krajín po mori a dĺžka trvania cesty prevyšuje osem hodín, uplatňujú sa tie isté ustanovenia;e) uchovával, po obdobie stanovené príslušným orgánom, druhú kópiu plánu prepravy uvedeného v písmene b), ktorú môže v prípade potreby predložiť na požiadanie príslušnému orgánu na overenie;f) preukazoval, podľa prepravovaného druhu a ak dĺžka cesty vyžaduje zhodu s kapitolou VII bod 4, že boli prijaté opatrenia, aby sa splnili potreby zvierat na krmivo a vodu počas cesty, aj vtedy, ak sa plán prepravy zmenil alebo ak bola cesta prerušená z ním neovplyvniteľných dôvodov;g) zabezpečil, aby boli zvieratá prepravené do miesta určenia bez zdržania;h) bez toho, aby bola dotknutá zhoda s ustanoveniami v kapitole III prílohy, zabezpečil, aby zvieratá tých druhov, ktoré nie sú uvedené v kapitole VII prílohy, boli počas prepravy primerane nakŕmené a napojené vo vhodných intervaloch;3. oddychové miesta, vopred dohodnuté so zodpovednou osobou uvedenou v bode 2, pravidelne kontroloval príslušný orgán, ktorý sa tiež musí presvedčiť, že zvieratá sú spôsobilé pokračovať vo svojej ceste;4. náklady vyplývajúce z plnenia požiadaviek zvierat na kŕmenie, napájanie a odpočinok znášali prepravcovia uvedení v bode 1.B. Všetky postupy uplatňovania, ktoré vyplývajú z tohto článku, sa prijmú v súlade s postupom ustanoveným v článku 17."5. Článok 8 znie takto:"Článok 8Členské štáty zabezpečia, aby v súlade so zásadami a pravidlami kontroly ustanovenými v smernici 90/425/EHS príslušné orgány preverili, či boli dodržané požiadavky tejto smernice, a to tak, že vykonajú nediskriminačné inšpekcie:a) dopravných prostriedkov a zvierat počas prepravy po ceste;b) dopravných prostriedkov a zvierat prichádzajúcich do miesta určenia;c) dopravných prostriedkov a zvierat na trhoch, v miestach odchodu, v oddychových miestach a prekladiskách;d) náležitostí sprievodných dokladov.Také inšpekcie sa musia vykonávať na primeranej vzorke zvierat prepravovaných každý rok v každom členskom štáte a môžu sa vykonávať v tom istom čase, ako kontroly na iné účely.Príslušný orgán v každom členskom štáte predloží Komisii každoročne správu, v ktorej uvedie počet inšpekcií vykonaných v predošlom kalendárnom roku v súvislosti s písmenami a), b), c) a d), vrátane podrobností o všetkých ohlásených porušeniach a o opatreniach, ktoré v dôsledku toho príslušný orgán prijal.Okrem toho, ak má príslušný orgán členského štátu informácie, ktoré vedú k podozreniu o porušení, môže vykonávať kontroly aj počas prepravy zvierat na svojom území.Tento článok neovplyvní kontroly vykonávané ako súčasť úloh uskutočňovaných nediskriminačným spôsobom orgánmi zodpovednými za všeobecné uplatňovanie právnych predpisov v členskom štáte."6. Do článku 9 ods. 1 sa ako tretí pododsek dopĺňa:"Každé opatrenie prijaté podľa druhého pododseku príslušný orgán oznámi prostredníctvom siete Animo v súlade s postupmi, vrátane finančných postupov, ktoré sa majú zaviesť v súlade s postupom stanoveným v článku 17."7. Článok 10 sa nahrádza takto:"Článok 101. Odborníci Komisie môžu, v rozsahu potrebnom na zabezpečenie jednotného uplatňovania tejto smernice, vykonávať kontroly na mieste. Môžu pritom vykonávať náhodné nediskriminačné kontroly, aby sa ubezpečili, že príslušný orgán sleduje zhodu s požiadavkami tejto smernice.Komisia informuje členské štáty o výsledkoch týchto kontrol.2. Kontroly uvedené v odseku 1 sa vykonávajú v spolupráci s príslušným orgánom.3. Členský štát, na území ktorého sa inšpekcie vykonávajú, poskytne odborníkom všetku pomoc, ktorú vyžadujú, aby mohli splniť svoju úlohu.4. Podrobné pravidlá uplatňovania tohto článku sa prijmú v súlade s postupom ustanoveným v článku 17."8. Článok 11 sa nahrádza takto:"Článok 111. Pravidlá ustanovené smernicou 91/496/EEC sa uplatňujú najmä so zreteľom na organizáciu a dôsledky kontrol.2. Dovoz, tranzit a preprava živých zvierat, na ktoré sa vzťahuje táto smernica a ktoré pochádzajú z tretích krajín, na územie a cez územie spoločenstva, budú povolené iba vtedy, ak prepravca:- predloží písomný záväzok, že dodrží požiadavky tejto smernice, predovšetkým požiadavky uvedené v článku 5, a ak urobil opatrenia, aby ich dodržal,- predloží plán prepravy vypracovaný v súlade s článkom 5.3. Okrem toho, pri kontrole, či boli dodržané požiadavky podľa odseku 2, úradný veterinárny lekár v mieste hraničnej kontroly overí zhodu s požiadavkami na pohodu zvierat. Ak stanoví, že požiadavky na kŕmenie a napájanie zvierat neboli dodržané, prijme, na náklady prepravcu, opatrenia stanovené v článku 9.4. S cieľom zohľadniť požiadavky tejto smernice sa certifikát alebo dokumenty ustanovené v tretej zarážke článku 4 ods. 1 smernice 91/496/EHS doplnia v súlade s postupom ustanoveným v článku 17.Až do prijatia týchto opatrení sa uplatňujú príslušné vnútroštátne predpisy, s výhradou všeobecných pravidiel ustanovených zmluvou."9. Článok 13 sa nahrádza takto:"Článok 131. Komisia do 31. decembra 1995 predloží Rade návrhy na stanovenie noriem, ktoré musia spĺňať dopravné prostriedky. Rada rozhodne o týchto návrhoch kvalifikovanou väčšinou.2. Rada, rozhodujúca kvalifikovanou väčšinou o návrhu Komisie, ustanoví do 30. júna 1996 kritériá spoločenstva, ktoré musia spĺňať oddychové miesta vzhľadom na usporiadanie príjmu zvierat, kŕmenie, napájanie, nakladanie, vykladanie a, ak je to nevyhnutné, ustajnenie určitých typov zvierat ako aj zdravotné požiadavky uplatniteľné na také oddychové miesta.3. Komisia do 31. decembra 1999 predloží správu Rade o skúsenostiach, ktoré nadobudli členské štáty od vykonania tejto smernice aj s prípadnými návrhmi, o ktorých bude Rada rozhodovať kvalifikovanou väčšinou.4. Až do vykonania ustanovení uvedených v odsekoch 1 a 2 sa uplatňujú príslušné vnútroštátne predpisy, s výhradou všeobecných pravidiel ustanovených zmluvou."10. Článok 16 sa nahrádza takto:"Článok 161. Členské štáty môžu vyňať z ustanovení tejto smernice presuny zvierat v určitých častiach území uvedených v prílohe I k smernici 90/675/EHS, aby zohľadnili ich vzdialenosť od pevninskej časti územia spoločenstva.2. Členské štáty, ktoré využijú túto možnosť, informujú ostatné členské štáty a Komisiu v Stálom veterinárnom výbore o opatreniach, ktoré prijali."11. Článok 18 ods. 2 sa nahrádza takto:"2. V prípade opakovaných porušení tejto smernice alebo porušenia, ktoré predstavuje závažné utrpenie pre zvieratá, členský štát bez toho, aby boli dotknuté akékoľvek iné stanovené sankcie, prijme opatrenia potrebné na nápravu zistených nedostatkov, vrátane pozastavenia alebo dokonca odobratia oprávnenia uvedeného v článku 5A ods. 1 písm. a) bod ii).Členské štáty pri transponovaní ustanovení do svojich vnútroštátnych predpisov stanovia opatrenia, ktoré prijmú na nápravu zistených nedostatkov."12. Do článku 18 sa dopĺňajú tieto odseky:"3. Ak príslušný orgán v tranzitnom členskom štáte alebo v členskom štáte určenia zistí, že prepravný podnik nedodržiava ustanovenia tejto smernice, neodkladne kontaktujú príslušný orgán členského štátu, ktorý pridelil oprávnenie. Tento prijme všetky potrebné opatrenia, najmä opatrenia ustanovené v odseku 2. O prijatom rozhodnutí a jeho dôvodoch upovedomí príslušný orgán členského štátu, v ktorom sa porušenie zistilo, a tiež Komisiu.Komisia o tom bude pravidelne informovať ostatné členské štáty.4. Členské štáty, konajúc v súlade s ustanoveniami stanovenými v smernici 89/608/EHS [6], si poskytujú vzájomnú pomoc pri uplatňovaní tejto smernice s cieľom zabezpečiť najmä súlad s ustanoveniami tohto článku.Ak sa zistí, že došlo k závažným alebo opakovaným porušeniam, za predpokladu, že boli vyčerpané všetky možnosti, ktoré umožňuje vzájomná pomoc a po nadviazaní kontaktov medzi stranami a Komisiou, členský štát, v ktorom sa zistili porušenia, môže dočasne zakázať prepravcovi, ktorého sa to týka, prepravu zvierat na svojom území.5. Tento článok neovplyvní vnútroštátne predpisy uplatniteľné na trestné sankcie."13. Do kapitoly I, oddiel A, ods. 2 písm. b) prílohy sa dopĺňa:"Vnútri oddelenia pre zvieratá a na každom jeho poschodí by mal byť poskytnutý dostatočný priestor, ktorý umožní primerané vetranie nad zvieratami, keď stoja vo svojej prirodzenej polohe, bez toho, že by im niečo bránilo v prirodzenom pohybe."14. Kapitola I, oddiel A ods. 2 písm. d) prílohy sa nahrádza takto:"d) počas prepravy musia zvieratá dostať vodu a vhodné krmivo v intervaloch, ktoré na tento účel ustanovuje kapitola VII."15. Kapitoly uvedené v prílohe k tejto smernici sa dopĺňajú do prílohy.Článok 21. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. decembra 1996. Bezodkladne o tom budú informovať Komisiu.Členské štáty však majú dodatočné obdobie trvajúce do 31. decembra 1997, v rámci ktorého uplatnia požiadavky ustanovené v kapitole VII ods. 3 na dopravné prostriedky uvedené v bodoch 3, 6 a 7 tejto kapitoly.Keď členské štáty prijmú tieto opatrenia, tieto budú obsahovať odkaz na túto smernicu alebo ich bude sprevádzať takýto odkaz pri ich úradnom uverejnení. Metodiku týchto odkazov ustanovia členské štáty.2. Členské štáty oznámia Komisii znenie základných ustanovení vnútroštátneho práva, ktoré prijmú v oblasti upravenej touto smernicou.Článok 3Táto smernica nadobúda účinnosť dňom jej uverejnenia v Úradnom vestníku Európskych spoločenstiev.Článok 4Táto smernica je adresovaná členským štátom.V Bruseli 29. júna 1995Za RadupredsedaJ. Barrot[1] Ú. v. ES C 250, 14.9.1993, s. 12.[2] Ú. v. ES C 20, 24.1.1994, s. 68.[3] Ú. v. ES C 127, 7.5.1994, s. 32.[4] Ú. v. ES L 340, 11.12.1991, s. 17. Smernica v znení rozhodnutia 92/438/EHS (Ú. v. ES L 243, 25.8.1992, s. 27.)[5] Ú. v. ES L 370, 31.12.1985, s. 1.[6] Ú. v. ES L 351, 2.12.1989, s. 34.--------------------------------------------------PRÍLOHAKapitoly, ktoré sa majú doplniť do prílohy k smernici 91/628/EHS"VI KAPITOLA47. HUSTOTY NALOŽ ENIAA. DOMÁCE NEPÁRNOKOPYTNÍKYPreprava po železnici"Pozn.:"Počas dlhých ciest musia mať žriebätá a mladé kone možnosť ľahnúť si.[1]Dospelé kone | 1,75 m2 (0,7 x 2,5 m) [1] |Mladé kone (6-24 mesiacov) (pri cestách do 48 hodín) | 1,2 m2 (0,6 x 2 m) |Mladé kone (6-24 mesiacov) pri cestách dlhších ako 48 hodín) | 2,4 m2 (1,2 x 2 m) |Poníky (do 144 cm) | 1 m2 (0,6 x 1,8 m) |Žriebätá (0-6 mesiacov) | 1,4 m2 (1 x 1,4 m) |Tieto údaje sa môžu líšiť maximálne o 10 % pri dospelých koňoch a poníkoch a maximálne o 20 % pri mladých koňoch a žriebätách, nielen v závislosti od hmotnosti a veľkosti koní, ale aj od ich telesnej kondície, meteorologických podmienok a pravdepodobnej dĺžky trvania cesty.Preprava po ceste"Pozn.:"Počas dlhých ciest musia mať žriebätá a mladé kone možnosť ľahnúť si.Dospelé kone | 1,75 m2 (0,7 x 2,5 m) |Mladé kone (6-24 mesiacov) (pri cestách do 48 hodín) | 1,2 m2 (0,6 x 2 m) |Mladé kone (6-24 mesiacov) pri cestách dlhších ako 48 hodín) | 2,4 m2 (1,2 x 2 m) |Poníky (do 144 cm) | 1 m2 (0,6 x 1,8 m) |Žriebätá (0-6 mesiacov) | 1,4 m2 (1 x 1,4 m) |Tieto údaje sa môžu líšiť maximálne o 10 % pri dospelých koňoch a poníkoch a maximálne o 20 % pri mladých koňoch a žriebätách, nielen v závislosti od hmotnosti a veľkosti koní, ale aj od ich telesnej kondície, meteorologických podmienok a pravdepodobnej dĺžky trvania cesty.Letecká prepravaHustota naloženia koní vo vzťahu k ploche0-100 kg | 0,42 m2 |100-200 kg | 0,66 m2 |200-300 kg | 0,87 m2 |300-400 kg | 1,04 m2 |400-500 kg | 1,19 m2 |500-600 kg | 1,34 m2 |600-700 kg | 1,51 m2 |700-800 kg | 1,73 m2 |Preprava po moriŽivá hmotnosť v kg | m2 /1 zviera |200/300 | 0,90/1,175 |300/400 | 1,175/1/45 |400/500 | 1,45/1,725 |500/600 | 1,725/2 |600/700 | 2/2,25 |B. HOVÄDZÍ DOBYTOKPreprava po železniciKategória | Približná hmotnosť (v kg) | Plocha v m2 na 1 zviera |Malé teľatá | 55 | 0,30 až 0,40 |Stredne veľké teľatá | 110 | 0,40 až 0,70 |Ťažké teľatá | 200 | 0,70 až 0,95 |Stredne veľký dobytok | 325 | 0,95 až 1,30 |Ťažký dobytok | 550 | 1,30 až 1,60 |Veľmi ťažký dobytok | >700 | [> 1,60] |Tieto údaje sa môžu líšiť, nielen v závislosti od hmotnosti a veľkosti zvierat, ale aj od ich telesnej kondície, meteorologických podmienok a pravdepodobnej dĺžky trvania cesty.Preprava po cesteKategória | Približná hmotnosť (v kg) | Plocha v m2 na 1 zviera |Malé teľatá | 50 | 0,30 až 0,40 |Stredne veľké teľatá | 110 | 0,40 až 0,70 |Ťažké teľatá | 200 | 0,70 až 0,95 |Stredne veľký dobytok | 325 | 0,95 až 1,30 |Ťažký dobytok | 550 | 1,30 až 1,60 |Veľmi ťažký dobytok | >700 | [> 1,60] |Tieto údaje sa môžu líšiť, nielen v závislosti od hmotnosti a veľkosti zvierat, ale aj od ich telesnej kondície, meteorologických podmienok a pravdepodobnej dĺžky trvania cesty.Letecká prepravaKategória | Približná hmotnosť (v kg) | Plocha v m2 na 1 zviera |Teľatá | 50 | 0,23 |70 | 0,28 |Dobytok | 300 | 0,84 |500 | 1,27 |Preprava po moriivá hmotnosť v kg | m2 /1 zviera |200/300 | 0,81/1,0575 |300/400 | 1,0575/1,305 |400/500 | 1,305/1,5525 |500/600 | 1,5525/1,8 |600/700 | 1,8/2,025 |Gravidným zvieratám je potrebné poskytnúť o 10 % plochy viac.C. OVCE/KOZYPreprava po železniciKategória | Hmotnosť v kg | Plocha v m2 na 1 zviera |Ostrihané ovce | < 55 | 0,20 až 0,30 |> 55 | > 0,30 |Neostrihané ovce | < 55 | 0,30 až 0,40 |> 55 | > 0,40 |Vysoko gravidné bahnice | < 55 | 0,40 až 0.50 |> 55 | > 0,50 |Kozy | < 35 | 0,20 až 0,30 |35 až 55 | 0,30 až 0,40 |> 55 | 0,40 až 0.75 |Vysoko gravidné kozy | < 55 | 0,40 až 0,50 |> 55 | > 0,50 |Uvedená plocha sa môže líšiť v závislosti od plemena, veľkosti, fyzickej kondície a dĺžky rúna zvierat, ako aj v závislosti od meteorologických podmienok a dĺžky trvania cesty.Preprava po cesteKategória | Hmotnosť v kg | Plocha v m2 na 1 zviera |Ostrihané ovce a jahňatá s hmotnosť ou 26 kg a viac | < 55 | 0,20 až 0,30 |> 55 | > 0,30 |Neostrihané ovce | < 55 | 0,30 až 0,40 |> 55 | > 0,40 |Vysoko gravidné bahnice | < 55 | 0,40 až 0.50 |> 55 | > 0,50 |Kozy | < 35 | 0,20 až 0,30 |35 až 55 | 0,30 až 0,40 |> 55 | 0,40 až 0.75 |Vysoko gravidné kozy | < 55 | 0,40 až 0,50 |> 55 | > 0,50 |Uvedená plocha sa môže líšiť v závislosti od plemena, veľkosti, fyzickej kondície a dĺžky rúna zvierat, ako aj v závislosti od meteorologických podmienok a dĺžky trvania cesty. Ako pomôcka: malé jahňatá môžu mať k dispozícii plochu do 0,2 mLetecká prepravaHustota naloženia oviec a kôz vo vzťahu k ploche:Priemerná hmotnosť (v kg) | Plocha na 1 ovcu/1 kozu (v m2) |25 | 0,20 |50 | 0,30 |75 | 0,40 |Preprava po moriŽivá hmotnosť v kg | m2 (1 zviera |20/30 | 0,24/0,265 |30/40 | 0,265/0,290 |40/50 | 0,290/0,315 |50/60 | 0,315/0,34 |60/70 | 0,34/0,39 |D. OŠÍPANÉPreprava po železnici a po cesteVšetky ošípané musia byť prinajmenšom schopné ľahnúť si a vstať do svojej prirodzenej polohy.S cieľom dodržať tieto minimálne požiadavky by hustota naloženia ošípaných s hmotnosťou približne 100 kg nemala prekročiť 235 kg/mPlemeno, veľkosť a telesná kondícia ošípaných môžu znamenať, že sa uvedená minimálna potrebná plocha musí zvýšiť; v závislosti od meteorologických podmienok a dĺžky trvania cesty je možné tiež vyžadovať maximálne zvýšenie o 20 %.Letecká prepravaHustota naloženia by mala byť relatívne vysoká, aby sa zabránilo poraneniu pri štarte alebo pristátí, alebo v prípade turbulencie, i keď všetky zvieratá musia mať ešte vždy možnosť ľahnúť si. Pri rozhodovaní o hustote naloženia by sa malo brať do úvahy podnebie, celková dĺžka cesty a hodina príletu.Priemerná hmotnosť | Plocha na 1 ošípanú |15 kg | 0,13 m2 |25 kg | 0,15 m2 |50 kg | 0,35 m2 |100 kg | 0,51 m2 |Preprava po moriivá hmotnosť v kg | m2/1 zviera |10 alebo menej | 0,20 |20 | 0,28 |45 | 0,37 |70 | 0,60 |100 | 0,85 |140 | 0,95 |180 | 1,10 |270 | 1,50 |E. HYDINAHustoty platné pre prepravu hydiny v kontajneroch:Kategória | Plocha |Jednodňové kurčatá | 21-25 cm2 na 1 kurča |Hydina vážiaca menej ako 1,6 kg | 180 až 200 cm2 /1 kg |Hydina vážiaca 1,6 kg a viac ale menej ako 3 kg | 160 cm2 /1 kg |Hydina vážiaca 3 kg a viac ale menej ako 5 kg | 115 cm2 /1 kg |Hydina vážiaca 5 kg a viac | 105 cm2 /1 kg |Tieto údaje sa môžu líšiť, a to nielen v závislosti od hmotnosti a veľkosti vtákov, ale aj od ich telesnej kondície, meteorologických podmienok a pravdepodobnej dĺžky trvania cesty.KAPITOLA VII48. Intervaly na napájanie a kŕmenie, dĺžka trvania cesty a prestávky na odpočinok1. Požiadavky ustanovené v tejto kapitole sa uplatňujú na premiestňovanie druhov zvierat uvedených v článku 1 ods. 1 písm. a), s výnimkou leteckej prepravy, požiadavky na ktorú sú ustanovené v kapitole 1 (E), body 27 až 29.2. Dĺžka trvania cesty pre zvieratá patriace k druhom uvedeným v bode 1 neprekročí osem hodín.3. Maximálnu dĺžku trvania cesty podľa bodu 2 je možné predĺžiť, ak dopravný prostriedok spĺňa tieto dodatočné požiadavky:- na podlahe vozidla je dostatok podstielky,- dopravný prostriedok vezie krmivo zodpovedajúce prepravovanému druhu zvierat a dĺžke trvania cesty,- je umožnený priamy prístup k zvieratám,- je umožnené dostačujúce vetranie, ktoré sa môže nastavovať v závislosti od teploty (vnútornej a vonkajšej),- nachádzajú sa v ňom posuvné panely na vytvorenie osobitných oddelení,- vozidlá sú vybavené prípojkou na zásobovanie vodou počas zastávok,- v prípade vozidiel na prepravu ošípaných sa prepravuje dostatočné množstvo vody na napájanie počas cesty.4. Intervaly na napájanie a kŕmenie, dĺžka trvania cesty a cykly na odpočinok pri používaní cestných dopravných prostriedkov, ktoré spĺňajú požiadavky v bode 3, sú definované takto:a) Neodstavené teľatá, jahňatá, kozľatá a žriebätá, ktoré sú ešte vždy na mliečnej výžive, a taktiež neodstavené ciciaky musia mať po deviatich hodinách cesty prestávku na odpočinok najmenej jednu hodinu. Čas musí byť dostatočne dlhý na to, aby dostali tekutiny a aby boli prípadne aj nakŕmené. Po tejto prestávke na odpočinok sa môžu prepravovať ďalších deväť hodín.b) Maximálna dĺžka trvania prepravy ošípaných je 24 hodín. Počas cesty musia mať nepretržitý prístup k vode.c) Domáce nepárnokopytníky (s výnimkou registrovaných koní v zmysle smernice 90/426/EHS [2] sa môžu prepravovať maximálne po obdobie 24 hodín. Počas cesty musia dostať tekutiny a v prípade potreby aj krmivo každých osem hodín.d) Všetkým ostatným zvieratám uvedeným v bode 1 musí byť po 14 hodinách cesty poskytnutá prestávka na odpočinok najmenej 1 hodinu, ktorá postačuje najmä na podanie tekutín a v prípade potreby aj na nakŕmenie. Po tejto prestávke na odpočinok sa môžu prepravovať ďalších 14 hodín.5. Po stanovenej dĺžke trvania cesty sa zvieratá musia vyložiť, nakŕmiť a napojiť a musia odpočívať najmenej 24 hodín.6. Zvieratá sa nesmú prepravovať vlakom, ak maximálna dĺžka trvania cesty prekročí dĺžku stanovenú v bode 2. Dĺžky trvania cesty stanovené v bode 4 sa však uplatňujú vtedy, ak sú splnené podmienky ustanovené v bodoch 3 a 4, s výnimkou prestávok na odpočinok.7. a) Zvieratá sa nesmú prepravovať po mori, ak maximálna dĺžka trvania cesty prekročí dĺžku stanovenú v bode 2, pokiaľ nie sú splnené podmienky stanovené v bodoch 3 a 4, s výnimkou dĺžky trvania cesty a prestávky na odpočinok.b) V prípade prepravy po mori pravidelným a priamym spojom medzi dvomi zemepisnými bodmi spoločenstva na vozidlách naložených na plavidlá bez vyloženia zvierat musia zvieratá odpočívať počas 12 hodín po vyložení v cieľovom prístave alebo v jeho bezprostrednej blízkosti, pokiaľ je dĺžka trvania po mori taká, že plavbu je možné zahrnúť do všeobecnej schémy bodov 2 až 4.8. V záujme zvierat je možné dĺžku trvania cesty v bodoch 3, 4 a 7 b) predĺžiť o dve hodiny, berúc do úvahy najmä blízkosť cieľového miesta.9. Bez toho, aby boli dotknuté ustanovenia bodov 3 až 8, členské štáty sú oprávnené stanoviť maximálnu nepredĺžiteľnú dĺžku trvania cesty osem hodín na prepravu zvierat určených na zabitie, ak sa preprava uskutočňuje výlučne z miesta odchodu do miesta určenia, pričom obe miesta sa nachádzajú na ich vlastnom území.KAPITOLA VIIIPLÁN PREPRAVY"+++++ TIFF +++++[1] "Štandardná využiteľná šírka vagónov je 2,6 až 2,7 m.[2] Ú. v. ES L 224, 18.8.1990, s. 29.--------------------------------------------------


title: Smernica Komisie 97/58/ES z 26. septembra 1997, ktorou sa mení a dopĺňa smernica Rady 94/57/ES o spoločných pravidlách a normách pre organizácie vykonávajúce inšpekcie a prehliadky a pre príslušné činnosti námorných úradovText s významom pre EHP.

text:
Dôležité právne oznámenie

|

31997L0058

Úradný vestník L 274 , 07/10/1997 S. 0008 - 0008

		Smernica Komisie 97/58/ESz 26. septembra 1997,ktorou sa mení a dopĺňa smernica Rady 94/57/ES o spoločných pravidlách a normách pre organizácie vykonávajúce inšpekcie a prehliadky a pre príslušné činnosti námorných úradov(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 94/57/ES o spoločných pravidlách a normách pre organizácie vykonávajúce inšpekcie a prehliadky a pre príslušné činnosti námorných úradov [1], a najmä na jej článok 8,keďže príloha k smernici 94/57/ES vychádza z rezolúcie IMO A.739(18) o smerniciach pre oprávnenie organizácií pôsobiacich v mene správy;keďže zhromaždenie IMO na svojom 19. zasadaní prijalo rezolúciu A.789(19) o špecifikáciách týkajúcich sa dozorných a certifikačných funkcií uznaných organizácií, pôsobiacich v mene správy;keďže špecifikácie uvedené v rezolúcii IMO A.789(19) sa musia považovať za doplnok k smerniciam uvedeným v rezolúcii IMO A.739(18);keďže na účely smernice 94/57/ES je žiadúce začleniť ustanovenia rezolúcie IMO A.739(19) do prílohy k uvedenej smernici, pokiaľ je to uplatniteľné;keďže opatrenia tejto smernice sú v súlade so stanoviskom výboru uvedeného v článku 7 smernice 94/57/ES,PRIJALA TÚTO SMERNICU:Článok 1V prílohe k smernici 94/57/ES sa v oddieli "A. VŠEOBECNÉ" doplní nasledovný odsek 7:"7. Organizácia má pôsobiť v súlade s ustanoveniami uvedenými v prílohe k rezolúcii IMO A.789(19) o špecifikáciách týkajúcich sa dozorných a certifikačných funkcií uznaných organizácií, pôsobiacich v mene správy, pokiaľ sa týkajú záležitostí spadajúcich do rozsahu pôsobnosti tejto smernice."Článok 21. Členské štáty do 30. septembra 1998 uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou.2. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.3. Členské štáty oznámia Komisii znenia hlavných ustanovení zákonov, iných právnych predpisov a správnych opatrení, ktoré prijmú v oblasti pôsobnosti tejto smernice. Komisia o tom informuje ostatné členské štáty.Článok 3Táto smernica nadobúda účinnosť v 20. deň po jej uverejnení v Úradnom vestníku Európskych spoločenstiev.Článok 4Táto smernica je adresovaná členským štátom.V Bruseli 26. septembra 1997Za KomisiuNeil Kinnockčlen Komisie[1] Ú. v. ES L 319, 12.12.1994, s. 20.--------------------------------------------------


title: Smernica Komisie 2005/34/ES zo 17. mája 2005, ktorou sa mení a dopĺňa smernica Rady 91/414/EHS s cieľom zaradiť etoxazol a tepralofydim ako účinné látky  (Text s významom pre EHP)

text:
               18.5.2005

               SK

               Úradný vestník Európskej únie

               L 125/5

      SMERNICA KOMISIE 2005/34/ES
   zo 17. mája 2005,
   ktorou sa mení a dopĺňa smernica Rady 91/414/EHS s cieľom zaradiť etoxazol a tepralofydim ako účinné látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), najmä na jej článok 6 ods. 1,
   keďže:

               (1)

               V súlade s článkom 6 ods. 2 smernice 91/414/EHS obdržalo Francúzsko 21. apríla 1998 žiadosť spoločnosti Sumitomo Chemical Agro Europe SA o zaradenie účinnej látky etoxazol do prílohy I k smernici 91/414/EHS. Rozhodnutie Komisie 1999/43/ES (2) potvrdilo, že dokumentačný súbor údajov bol „kompletný“ v tom zmysle, že ho bolo možné v zásade považovať za vyhovujúci dátovým a informačným požiadavkám príloh II a III k smernici 91/414/EHS.

               (2)

               Španielsko obdržalo 11. septembra 1997 žiadosť podľa článku 6 ods. 2 smernice 91/414/EHS od spoločnosti BASF AG o zaradenie účinnej látky tepraloxydim do prílohy 1 k smernici 91/414/EHS. Rozhodnutie Komisie 98/512/ES (3) potvrdilo, že dokumentačný súbor údajov bol „kompletný“ v tom zmysle, že ho bolo možné v zásade považovať za vyhovujúci dátovým a informačným požiadavkám príloh II a III k smernici 91/414/EHS.

               (3)

               Pre tieto účinné látky boli v súlade s ustanoveniami článku 6 ods. 2 a 4 smernice 91/414/EHS zhodnotené vplyvy na ľudské zdravie a životné prostredie pre použitie navrhované žiadateľmi. Členské štáty určené za spravodajcov predložili Komisii návrhy hodnotiacich správ o látkach 8. októbra 2001 (etoxazol) a 21. januára 2002 (tepraloxydim).

               (4)

               Návrhy hodnotiacich správ preskúmali členské štáty a Komisia v rámci Stáleho výboru pre potravinový reťazec a zdravie zvierat. Preskúmanie bolo ukončené 3. decembra 2004 v podobe revíznych správ Spoločenstva o etoxazole a tepraloxydime.

               (5)

               Preskúmanie etoxazolu a tepraloxydimu neodhalilo žiadne otvorené otázky ani obavy, ktoré by si vyžadovali poradiť sa s Vedeckým výborom pre rastliny alebo s Európskym úradom pre bezpečnosť potravín.

               (6)

               Z rôznych vykonaných preskúmaní vyplynulo, že je možné vychádzať z toho, že prípravky na ochranu rastlín obsahujúce príslušné účinné látky v zásade spĺňajú požiadavky ustanovené v článku 5 ods. 1 písm. a) a b) a článku 5 ods. 3 smernice 91/414/EHS, najmä pokiaľ ide o použitia, ktoré boli preskúmané a podrobne opísané v revíznej správe Spoločenstva. Je preto primerané zaradiť etoxazol a tepraloxydim do prílohy I s cieľom zabezpečiť, aby vo všetkých členských štátoch bolo možné udeľovať povolenia v súlade s ustanoveniami tejto smernice pre prípravky na ochranu rastlín obsahujúce tieto účinné látky.

               (7)

               Po zaradení etoxazolu a tepraloxydimu do prílohy I k smernici 91/414/EHS by mala byť členským štátom poskytnutá primeraná lehota, aby vykonali ustanovenia smernice 91/414/EHS, pokiaľ ide o prípravky na ochranu rastlín obsahujúce tieto látky, najmä preskúmali existujúce dočasné povolenia a najneskôr do konca tejto lehoty pretransformovali tieto povolenia na trvalé, zmenili a doplnili ich alebo ich odobrali v súlade s ustanoveniami smernice 91/414/EHS.

               (8)

               Je preto vhodné smernicu 91/414/EHS zodpovedajúcim spôsobom zmeniť a doplniť.

               (9)

               Opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je ustanovené v prílohe k tejto smernici.
   Článok 2
   1.   Členské štáty prijmú a uverejnia najneskôr do 30. novembra 2005 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a korelačnú tabuľku týchto ustanovení a tejto smernice.
   Tieto ustanovenia sa uplatňujú od 1. decembra 2005.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   1.   Členské štáty preskúmajú povolenie pre každý prípravok na ochranu rastlín obsahujúci etoxazol alebo tepraloxydim s cieľom zabezpečiť, aby sa podmienky vzťahujúce sa na tieto účinné látky ustanovené v prílohe I k smernici 91/414/EHS dodržiavali. V prípade potreby zmenia a doplnia alebo odoberú povolenia v súlade so smernicou 91/414/EHS najneskôr do 30. novembra 2005.
   2.   Členské štáty najneskôr do 31. mája 2005 znovu prehodnotia každý povolený prípravok na ochranu rastlín obsahujúci etoxazol alebo tepraloxydim ako jedinú účinnú látku, alebo jednu z niekoľkých účinných látok, ktoré boli všetky uvedené v prílohe I k smernici 91/414/EHS v súlade s jednotnými zásadami ustanovenými v prílohe VI k smernici 91/414/EHS na základe dokumentačného súboru údajov spĺňajúceho požiadavky prílohy III k tejto smernici. Na základe tohto zhodnotenia určia, či prípravok spĺňa podmienky ustanovené v článku 4 ods. 1 písm. b), c), d) a e) smernice 91/414/EHS.
   Po tomto určení členské štáty v prípade:

               a)

               prípravku obsahujúceho etoxazol alebo tepraloxydim ako jedinú účinnú látku v prípade potreby zmenia a doplnia alebo odoberú povolenie najneskôr do 30. novembra 2006 alebo

               b)

               prípravku obsahujúceho etoxazol alebo tepraloxydim ako jednu z niekoľkých účinných látok v prípade potreby zmenia a doplnia alebo odoberú povolenie do 30. novembra 2006 alebo do dátumu stanoveného pre takéto zmeny a doplnenia alebo odobratia v príslušnej smernici alebo smerniciach, ktorými boli príslušná látka alebo látky doplnené do prílohy I k smernici 91/414/EHS, podľa toho, ktorý dátum nastane neskôr.

         Článok 4
   Táto smernica nadobúda účinnosť 1. júna 2005.
   Článok 5
   Táto smernica je určená členským štátom.

      V Bruseli 17. mája 2005

            Za Komisiu

         Markos KYPRIANOU

            člen Komisie

      (1)  Ú. v. ES L 230, 19.8.1991, s. 1. Smernica naposledy zmenená a doplnená smernicou 2005/25/ES (Ú. v. EÚ L 90, 8.4.2005, s. 1).

      (2)  Ú. v. ES L 14, 19.1.1999, s. 30.

      (3)  Ú. v. ES L 228, 15.8.1998, s. 35.

      PRÍLOHA
      V prílohe I k smernici 91/414/EHS sa na koniec tabuľky dopĺňajú tieto riadky

                     Č.

                     Bežný názov, identifikačné čísla

                     IUPAC názov

                     Čistota (1)

                     Nadobudnutie účinnosti

                     Skončenie platnosti zaradenia

                     Osobitné ustanovenia

                     „100

                     Etoxazol
                     CAS č. 153233-91-1
                     CIPAC č. 623

                        (RS)-5-terc-butyl-2-[2-(2,6-difluórfenyl)-4,5-dihydro-1,3-oxazol-4-yl] fenetol

                     ≥ 948 g/kg

                     1. jún 2005

                     31. máj 2015

                     Je možné povoliť len použitie ako akaricíd.
                     Na vykonávanie jednotných zásad prílohy VI sa zohľadňujú závery revíznej správy o etoxazole, najmä jej dodatky I a II, ako bola finalizovaná 3. decembra 2004 v Stálom výbore pre potravinový reťazec a zdravie zvierat.
                     Pri tomto celkovom hodnotení by členské štáty mali venovať osobitnú pozornosť ochrane vodných organizmov.
                     Ak je to vhodné, mali by sa uplatňovať opatrenia na zmiernenie rizika.

                     101

                     Tepraloxydim
                     CAS č. 149979-41-9
                     CIPAC č. 608

                     (EZ)-(RS)-2-{1-[(2E)-3-chlórallyloxyimino]propyl}-3-hydroxy-5-perhydropyrán-4-ylcyklohex-2- én-1-ón

                     ≥ 920 g/kg

                     1. jún 2005

                     31. máj 2015

                     Je možné povoliť len použitie ako herbicíd.
                     Na vykonávanie jednotných zásad prílohy VI sa zohľadňujú závery revíznej správy o tepraloxydime, a najmä jej dodatky I a II, ako bola finalizovaná 3. decembra 2004 v Stálom výbore pre potravinový reťazec a zdravie zvierat.
                     Pri tomto celkovom hodnotení by členské štáty mali venovať osobitnú pozornosť ochrane suchozemských necieľových článkonožcov.
                     Ak je to vhodné, mali by sa uplatňovať opatrenia na zmiernenie rizika.

         (1)  Ďalšie podrobnosti o identite a špecifikácii účinnej látky sú uvedené v revíznej správe.“